recursal/SuperWikiNEXT-32B huggingface dataset:
Покраини на Кралството Срби, Хрвати и Словенци (1920-1922).
**Јужна Србија** била провинција (*покраина*) на Кралството на Србите, Хрватите и Словенците која постоела помеѓу 1919 и 1922 година. Ги опфатила модерните територии на Санџак (делови од Србија и Црна Гора), Косово и Северна Македонија. Терминот „Стара Србија", историски се користел во српската политика, литература и наука за териториите на покраината. Терминот продолжи да се користи за Вардарска Бановина и Зета Бановина по нејзиното распаѓање.

Историја
--------

Покраината е основана во 1919 година, по создавањето на Југославија на 1 декември 1918 година. Србија во голема мера ги проширила своите граници за време на Балканските војни. Покраината била распадната во 1922 година и нејзините територии биле реорганизирани во Вардарска бановина и Зетска Бановина. Терминот тогаш колоквијално се користел за тие територии.

Економија
---------

Покраината Јужна Србија, како претежно планински регион, имала поволни услови за развој на сточарството како што е илустрирано со статистиката за зголемување на бројот на добиток. Бројот на добиток надмина 13% од вкупниот број на цела Југославија. Обновувањето на сточарството, кое било уништено во воените години, била примарна цел на Министерството за економија.

Демографија
-----------

Во 1921 година, покраината имала 1,7 милиони жители. По Првата светска војна во Вардарска Македонија и таканаречените западни предели, локалното македонско население не било признаено како посебна заедница и станало предмет на државната политика на Србизација .

Наводи
------

1. ↑  Čedomir Popov (2000). *Istorija srpske državnosti: Srbija u Jugoslaviji*. Srpska akademija nauka i umetnosti. стр. 163. Јужна Србија, која обухвата Вардарску и Зетску бановину
2. 1 2 3  Institut za noviju istoriju Srbije 2007. sfn error: no target: CITEREFInstitut\_za\_noviju\_istoriju\_Srbije2007 (help)
3. ↑  Stojan M. Protić (1921). *Vladin predlog ustava: jedna kritika*. Pantić i drug. стр. 54.
4. ↑  Poulton, Hugh (2003). "Macedonians and Albanians as Yugoslavs". In Djokić, Dejan (ed.). Yugoslavism: Histories of a Failed Idea, 1918–1992. C. Hurst & Co. Publishers. p. 123. ISBN 9781850656630.
5. ↑  Papavizas, George C. (2015). Claiming Macedonia: The Struggle for the Heritage, Territory and Name of the Historic Hellenic Land, 1862-2004. McFarland. pp. 92-93, ISBN 9781476610191.
6. ↑  Horowitz, Shale (2004). „Structural Sources of Post-Communist Market Reform: Economic Structure, Political Culture, and War". *International Studies Quarterly*. **48** (4): 765. doi:10.1111/j.0020-8833.2004.00324.x.
*Otus scops*
**Ќук** или **евроазиски ќук** (науч. *Otus scops*) — граблива птица од редот утковидни. Се среќава и во Македонија.

Ќукот е една од најмалите утковидни птици. Должината на телото достигнува 18-21 см, распонот на крилјата е 47-54 см, а тежината од 64-135 гр. Има стројна фигура, со голема глава. Го држи телото исправено. Поседува доброразвиени куси „уши" од пердуви, кои понекогаш се прилепуваат назад и не се забележуваат добро. Шареницата му е јаркожолта. Лицевиот дел е непотполн, светлосив, ишаран со нежни темнокафеави дамки. Ограден е со темна „огрлица" во облик на полумесечина. Клунот е кус, извиен и во основата со издуена восковица. Бојата на пердувите на грбот варира меѓу светложолтеникава до сиво-кафеава, ишарано со темни надолжни линии и светли заоблени дамки.

Нашироко е распространет во Централна, Источна и Јужна Европа, Северна Африка, Мала Азија, Иран, Казахстан и Русија. Зимува во Африка на територијата од Сенегал и Судан до Уганда и Кенија и в југозападниот дел на Арапскиот Полуостров.

Живее во разретчени широколисни шуми со високи дрвја, стари крајречни шуми, единечни дрвја во откриени предели, зашумени појаси, градини и паркови во населени места.

Ќукот е птица преселница. До местата за размножување долетува во април. Преселбата зависи од временските прилики. При студено време одмора и се задржува на патот на преселбата, па затоа се враќа подоцна. Уште при пролетната преселба мажјаците ја демонстрираат карактеристичната песна. Во есен ќукот е молчалив. Одлетува во септември и октомври.

Исхраната на ќукот е разновидна. Се состои од инсекти, многуноги, гуштери, птици и цицачи.

Ќуковите формираат постојани двојки. На почетокот од размножувачкиот период, мажјакот непрекинато „ќука". Тој го повторува своето повикување 20 - 22 пати во минута. Во месец мај женката снесува 3 до 6 елипсовидни, гланц-бели јајца со маса 15 - 16 g. На јајцата лежи само женката во текот на 24 - 25 денови. Мажјакот го исхранува гнездото. Не се двоуми да нападне и човек. Женката исто така ги пази јајцата и не бега при опасност.

Поврзано
--------

* Утки

Наводи
------

1. ↑  BirdLife International (2012). „*Otus scops*". *IUCN Red List. Version 2013.2*. International Union for Conservation of Nature. Посетено на 26 November 2013.

Надворешни врски
----------------

* BSC-EOC.org[*мртва врска*], Avibase, includes link to Flickr Hand Guide images.
* Owlpages.com
* Ibercajalav.net Архивирано на 11 февруари 2012 г. Ageing and sexing by Javier Blasco-Zumeta (PDF)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85118774
* NDL: 00650101

 |

 |
**Љубе Ѓошев Серафимовски** ( 1921
 во Шопско Рударе, Кратовско — 16 април 1945

 во Винковци, Хрватска) — македонски партизан, борец за слобода на Македонија и учесник во НОВ.

Животопис
---------

Во раното детство останал без родители ѝ за него се грижеле неговите постари браќа. Имал тешко детство, во кое уште од осмата година станал овчар на семејното стадо, а подоцна бил ценуван да работи на туѓи имоти. За време на окупацијата бил мобилизиран во бугарската окупаторска војска. По извесно време со уште неколку другари дезертирал и се приклучил кон народноослободителната војска, во редовите на Треттата македонска ударна бригада. Земал учество во ослободувањето на Куманово, Скопје и други места. По ослободувањето на Македонија заминал на Сремскиот фронт. Учествувал во борбите на Шид, Винковци и други места. Посебна храброст покажал при пробивањето на непријателската одбранбена позиција крај Шид. Крај Винковци јуришајќи на непријателска позиција бил погоден од рафал на непријателски митралез на 16 април 1945 година.

Поврзано
--------

* Мирко Серафимовски

Наводи
------

1. 1 2  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 50–51.
**Јован - Јовица Елезовиќ** (Врбас, роден 2 март 1956

) е српски ракометен тренер и поранешен југословенски ракометар.

Кариера
-------

Роден е на 2 март 1956 година во Врбас. Играше на позицијата лев бек и беше член на олимписката златна генерација од Олимпијадата во Лос Анџелес во 1984 година. Ја освои титулата светски шампион во 1986 година во Швајцарија. Тој одигра вкупно 123 натпревари за репрезентацијата на Југославија и постигна 388 голови.

Во тренерска кариера долго го предводеше тимот на Партизан ( го освои првенството во 1993, 1994, 1995 и 1999 година и купот во 1993, 1994 и 1998) и со Синтелона од Бачка Паланка (го освои Купот во 2000 година), а беше и тренер на репрезентацијата.

Неговиот син Урош е исто така ракометар.

Трофеи
------

* **медали**
* Олимписко злато во 1984 година Лос Анџелес
* сребрен Светски куп во 1982 година Западна Германија
* злато Светски куп 1986 година Швајцарија
* златно Средоземни игри во 1983 година Мароко

Наводи
------

1. ↑  Evo kako su predstavili našeg zlatnog olimpijca
2. ↑  СИН ЧУВЕНОГ ОЛИМПИЈЦА ДЕБИТАНТ СА 33 ГОДИНЕ – Лако је кад си Елезовић

Надворешни врски
----------------

* Портал: Биографија

* Профил Архивирано на 16 декември 2012 г.
* Јовица Елезовиќ olympic.org
**Љубе Лазаров Славковски** ( 1923
 во Кучевиште, Скопско — 15 април 1945

 во Банова Јаруга, Хрватска) — македонски партизан, борец за слобода на Македонија и учесник во НОВ.

Животопис
---------

Детството го поминал по планинските пасишта, чувајќи овци и кози. Со големи напори завршил основно училиште. На 9 септември 1944 година се вклучил во Шеснаесеттата македонска ударна бригада, со која учествувал во сите борби против балистите како и во битките против Германците во Качаничката Клисура. Потоа водел битки против балистите на Косово. На 12 април 1945 година ја продолжил битката против германските укрепени позиции во Срем. На 15 април храбро загинал, во еден јуриш за ослободувањето на Банова Japугa. Бил закопан на борбената позиција.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 129. На `|first=` му недостасува `|last=` (help)
**Јуми Накаџима** (јапонски: 中島由美, Yumi Nakajima) е познат македонист и дијалектолог. Професор по славистика и македонски јазик во Државниот Универзитет во Токио. 
Јуми е дијалектолог и професор по славистика. На специјализација била во Нови Сад како стипендист од Јапонија. Студирала во Скопје, македонски јазик и литература и упатена и раководена од професор Видоески. Јуми Накаџима учествувала на повеќе семинари за славистика. Таа со проучување на македонскиот јазик се занимава веќе 25 години.

Јуми Накаџима има издадено мал разговорник на македонски јазик а во подготовка е и речник и проширување на македонскиот разговорник. Исто така, Јуми досега има издадено и преводи на делата на Кочо Рацин, Блаже Конески и на браќата Миладиновци, објавени на јапонски јазик.

Цитати
------

> 
> „Македонскиот јазик е интересен особено поради примесите од народниот говор. Иако македонскиот литературен јазик е релативно нов, Македонија има богата народна култура, која е многу богата и интересна".
> 
> 
>

Наводи
------

1. 1 2
2. 1 2  Интервју со Накаџима во Време[*мртва врска*]

Надворешни врски
----------------

* Интервју со Јуми Накаџима[*мртва врска*]
* „Духовен воин" за Јуми Накаџима за афирмација на македонскиот јазик и култура во Јапонија
**Јовче Стојанов Тасевски** ( 1924
 во Скопје —  1944
 во Добри Дол (Скопско)) — македонски партизан, борец за слобода на Македонија и учесник во НОВ.

Животопис
---------

По завршувањето на основното училштето, изучил занает, а потоа работел како механичар. За време на окупацијата на Македонија, станал симпатизер на народноослободителното движење. Бил регрутиран во окупаторската бугарска фашистичка војска, од која избегал и ѝ се приклучи на Дванаесеттата македонска ударна бригада. Бил распореден во првата чета на вториот баталјон. Се истакнал со својата храброст во борбите против непријателот. Храбро загинал во битката против балистичките банди, кај селото Добри Дол.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 268. На `|first=` му недостасува `|last=` (help)
**Адам Пити**, РБИ (роден на 28 декември 1994 г.) — британски пливач кој е специјализиран за трки во граден стил. Тој пливал за Обединетото Кралство на Летни олимписки игри, светски и европски првенства, како и Англија на Игрите на Комонвелтот. Тој освоил златен медал на Летните олимписки игри 2016 во дисциплината 100 метри градно. Пити е моментален светски рекордер во дисциплините 50 и 100 метри градно.

Пити е моментален олимписки, светски и европски шампион во дисциплината 100 метри градно, како и светски и европски шампион во дисциплината 50 метри градно. Тој е првиот пливач во историјата кој победил во двете дисциплини во граден стил на едно светско првенство, и најуспешен британски пливач на едно светско првенство. Пити, Дејвид Вилки и Ребека Адлингтон се единствените британски пливачи кои освоиле златни медали на сите четири големи натпреварувања (олимписки игри, светски и европски првенства и Игри на Комонвелтот). Пити е единствениот пливач кој бил сопственик на сите четири златни медали во исто време во иста дисициплина, подвиг кој го комплетирал освојувајќи го златниот медал на 100 метри градно на Летните олимписки игри 2016 во Рио де Жанеиро.

Наводи
------

1. ↑  „Mel Marshall is Coach of The Year After Stellar Season For Her & Adam Peaty". *Swim Vortex*. Архивирано од изворникот на 2016-02-21. Посетено на 9 December 2015.
Под дистинкцијата **јавно/приватно** популарно се подразбира поделба на работата и домот во поединечниот живот. Со слоганот „личното е политичко", современите женски движења го поврзуваат јавното и приватното. Слоганот го редефинира личното искуство како социјален процес,
производ на човековата активност.

Социјалистичките феминисти истакнуваат дека дистинкцијата јавно/приватно е нормативна и во 19 век
служела за да се рационализира експлоатацијата на жените. Тие сметаат дека таа мора да биде укината за да не продолжи идеологијата на машката доминација. Феминистичката антропологија тврди дека во сите култури жените се сместуваат во домашната сфера, а мажите во јавната арена. Според Мишел Росалдо, постои директна врска меѓу степенот на подреденост на жените во дадено општество и степенот на одвоеност на подрачјата на јавното и приватното. Таа, како и Бовоар, смета дека сместувањето на жените во приватната сфера е производ на биологијата. Радикалниот феминизам не ја признава дистинкцијата меѓу јавните и приватните релации. Дистинкцијата јавно/приватно ја сметаат за лажна дихотомија, бидејќи, личните, социјалните и историските искуствата на жените се производ на симултано меѓудејство на социјалната активност, работата и полот.

Белешки
-------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Чилехаус во Хамбург од Фриц Хегер
**Јохан Фридрих (Фриц) Хегер** (германски: *Johann Friedrich (Fritz) Höger*; 12 јуни 1877

 – 21 јуни 1949

) — германски архитект од Бекенраје близу Елмсхорн, Шлезвиг-Холштајн.

Роден е во Штајнбург, Шлезвиг-Холштајн во столарско семејство. Неговото најпознато дело е *Чилехаус* во Хамбург, изградено во 1922-24 г. за увозникот на шалитра Хенри Б. Сломан. Хегер изградил неколку други деловни згради, училиште заедно со планетариум, Црквата на Хоенцолернплац во Берлин и градскиот дом на Вилхелмсхафен.

Фабриката за цигари „Гарбати" во Панков, Берлин
Во 1927, Хегер се придружил на културната редакција на „Фелкишер Беобахтер" и се зачленил во Националсоцијалистичката партија во 1932 г.

Иако Хегер имал симпатии кон националсоцијализмот, неговиот експресионистички стил не му се допаднал на Хитлер. Бидејќи Хегер не го следел бараниот класичен стил на нацистичката архитектура, не бил поставен како покраински архитект.

Наводи
------

|  |  |
| --- | --- |
| Ризница | „Јохан Фридрих Хегер" на Ризницата ? |

1. ↑  Der Landschaftsmaler Edmund Steppes (1873-1968) und seine Vision einer "Deutschen Malerei", Dissertation, Andreas Zoller, Page 177



|  |  |
| --- | --- |
| Знаме на ГерманијаБиографска икона | *Оваа биографска статија за личност од Германија е никулец. Можете да помогнете со тоа што ќе ја проширите.** п
* р
* у
 |
**„Алварес Кели"** (англиски: *Alvarez Kelly*) — американски филм од 1958 година, во режија на Едвард Дмитрик (Edward Dmytryk), според сценариото на Френклин Коен (Franklin Coen), Елиот Арнолд (Elliott Arnold) и Даниел Тарадаш (Daniel Taradash). Филмот е заснован врз вистини настан од Американската граѓанска војна, од 1864 година, познат како „Нападот на бифтеците" (*The Beefsteak Raid*). Главните улоги ги играат: Вилијам Холден (William Holden), Ричард Видмарк (Richard Widmark), Џенис Рул (Janice Rule), Патрик О'Нил (Patrick O'Neal), Викторија Шо (Victoria Shaw) и Ричард Раст (Richard Rust).

Синопсис
--------

Сточарот Алварес Кели (го игра Холден) добива задача да однесе стадо говеда кај војската на Југот, залогорена во Вирџинија. Кели ја извршува задачата без никакви проблем, но кога доаѓа речиси до целта, него го грабнува група непријателски војници, предводени од полковникот Том Роситер (го игра Видмарк), бидејќи и војската на Северот мора да ја зголеми својата залиха на храна, неопходна за војската која се наоѓа опколена во Ричмонд. Така, Кели е принуден да „соработува" со непријателската војска...

Наводи
------

1. ↑  HRT, Alvarez Kelly, američki film - Ciklus vesterna (пристапено на 1.5.2022)
План на комплексот
**Јужна пирамида** — (позната исто така и како *Незавршена пирамида во Јужна Сакара*; Лепсиј XLVI; САК С 6') е древна египетска кралска гробница која била изградена за време на 13-тата династија во Јужна Сакара и е позната по тоа што има најизрзен подземен храм и гробница т.н. хипогеа од пирамидите на доцниот период на 12-та египетска династија. Градбата на оваа пирамида останала недовршена и сè уште не е познато кој фараон навистина требало да биде погребан тука, бидејќи не е пронајден соодветен натпис.

Наводи
------

1. ↑  Mark Lehner, *The Complete Pyramids*, Thames and Hudson, London 1997, pp. 187. ISBN 0-500-05084-8.
2. ↑  Dawn McCormack, "The Significance of Royal Funerary Architecture in the Study of 13th Dynasty Kingship." In M. Marée (ed) *The Second Intermediate Period (13th-17th Dynasties), Current Research, Future Prospects*, Belgium: Peeters Leuven, 2010, pp. 69-84.
3. ↑  Christoffer Theis, "Zum Eigentümer der Pyramide Lepsius XLVI / SAK S 6 im Süden von Sakkara", *Göttinger Miszellen* 218 (2008), pp. 101–105
***Tenthredo procera*** е палеарктички вид растителна оса.

Живеалиште
----------

Географската распространетост на оваа оса е Средна Европа.

Биологија
---------

Возрасните единки достигнуваат должина од 11-13 милиметри. Главата им е црна, мандибулите бели. Градите се црни, тегулите црвеникави, крилата стаклесто провидни, жилките и стигмата кафеави. Нозете се црвени, абдоменот наполно црн.

Ларвата има 22 нозе и светлосивкава боја, од горната страна темнокафеава со бела средна линија. Ларвите се развиваат во периодот од јули до август, а возрасните форми се среќаваат од мај до јули.

Наводи
------

1. 1 2 3 4  Јонче Чинговски: Фауна на Македонија VI, Скопје, 1985, стр. 211

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q14751886
* BioLib: 63717
* BOLD: 333728
* Fauna Europaea: 354475
* GBIF: 4490578
* iNaturalist: 1084104
* NCBI: 1385140

 |

 |
Десерт со јогурт
**Јогурт** ― производ кој се создава преку природна постапна на ферментација на млекото со помош на бактерии. Со делувањето на бактерите доаѓа од ферментација при што млечниот шеќер (лактоза) преминува во млечна киселина. Овој процес се користи при индустриско добивање на јогурт.

Подготовка
----------

Производство на јогурт во лабораториски услови.
Под поимот јогурт како производ се подразбира полутечен млечен производ кој се добива со загревање на млекото и додавање на бактериите на млечните киселини (*-{Lactobacillus bulgaricus}-* и *-{Streptococcus thermophilus}-*). 
На температура од 42°-45 °C за 2-4 часа доаѓа до ферментација и скиселување на млекото. Потоа, јогуртот се лади со што се успорува скиселувањето и се продолжува трајноста. Јогуртот содржи околу 0,7% млечни киселини.

Јогуртот може да се подготви и дома. Потребно е да го загреете млекото на 40-42 °C, се додава малку јогурт (на 2 литра млеко доволно е 1 децилитар јогурт), добро ќе го измешате и ќе го оставите поклопено на топло место 2-3 часа. После тоа треба го ставите во фрижидер.

Хранливост
----------

Јогуртот е богат со белковини, калциум, витамин Б2 (конкретно рибофлавин) и Витамин Б12.

Луѓето кои не поднесуваат млечен шеќер (лактоза) може слободно да пијат јогурт, бидејќи лактозата во процесот на ферментација се претвора во млечна киселина. Исто така, јогуртот се користи и во медицината, конкретно за лечење на проблеми во системот за варење и за спречување дијареја предизвикана од антибиотици.

Наводи
------

1. ↑  „-{Yale-New havel Hospital nutrition advisor - Understanding yogurt}-". Архивирано од изворникот на 2008-10-06. Посетено на 2017-02-01.
2. ↑  O. Adolfsson et al. "Yogurt and gut function", American Journal of Clinical Nutrition 80:2:245-256 (2004)}- ()
3. ↑  -{Ripudaman S. Beniwal, *et al.*}-, "-{A Randomized Trial of Yogurt for Prevention of Antibiotic-Associated Diarrhea}-[*мртва врска*]", -{*Digestive Diseases and Sciences* **48**:10:2077-2082 (October, 2003)
**Алваро Сервантес** (12 септември 1989

 во Барселона) — шпански глумец. Посетувал училиште за глума уште додека ги правел првите чекори во филмските води, глумејќи во "Abuela de verano".

Својата најзначајна улога Сервантес ја добива од страна на Силвиа Мунт, во серијата "Pretextos". Сепак, филмот кој му носи најголема слава на Алваро е "Бесилка", а за истата улога добива и награда за најдобар глумец во 2009 година.
Доста значајни улоги има и во "88", "Hanna", "Три метри над небото". Имал улоги и во телевизиски серии, како "Срцето на океанот" и "Месечина, Мистеријата на Календа".

Кино
----

Филмови| Година | Филм | Улога |
| --- | --- | --- |
| 2006 | *Инвазијата на родителите мутанти* | Ихо |
| 2007 | *Цртежот на Давид* | Макси |
| 2009 | *Бесилка* | Давид |
| 2009 | *Живеј црно* | Борха |
| 2010 | *Три метри над небото* | Појо |
| 2011 | *Бескорисни* | Ховен |
| 2011 | *Хана* | Фелисиано |
| 2012 | *Сексот на ангелите* | Раи |
| 2012 | *88* | Џоел |

Телевизија
----------

Телевизија| Година | Серија | Улога |
| --- | --- | --- |
| 2012-денес | *Месечина, мистеријата на Календа* | Жоел |
| 2012 | *Срцето на океанот* | Алонсо |
***Tenthredo velox*** — вид на растителна оса.

Живеалиште
----------

Географската распространетост на овие оси е: Европа и Северна Азија. Во Македонија овој вид се наоѓа во Маврово и на Шар Планина.

Опис
----

*Tenthredo velox* може да достигнат должина од 10-12 милиметри. Главата им е црна, клипеусот делумно црн, а горната усна бела. Антените и градите црни, крилата стаклесто провидни, жилките кафеави, стигмата е црна. Нозете се црвеникави, а предните нозе често се жолти на предната страна. Возрасните форми се среќаваат од мај до август.
Ларвите се со црна глава со кафеави дамки, и се развиваат на растенијата од родовите габер и леска.

Наводи
------

1. 1 2 3  Јонче Чинговски: Фауна на Македонија VI, Скопје, 1985, стр. 200-201

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q14582812
* BioLib: 63726
* BOLD: 250353
* Fauna Europaea: 354483
* GBIF: 4490581
* iNaturalist: 918082
* NCBI: 520913

 |

 |
Јанос Бихари
Јанос Бихари
**Јанос Бихари** (21 октомври 1764 – 26 април 1827) бил влијателен унгарски ромски виолинист. Тој бил еден од основачите на ромската академска музика и музичкиот жанр вербункос.

До средината на деветнаесеттиот век, „Циганската музика" била издигната до висока мода, а првата позната била онаа на Јанос Бихари, која пијанистот Франц Лист ја опишал како: „Тоновите испеани од неговата волшебна виолина течат на нашите маѓепсани уши како солзи.. ."

Биографија
----------

Бихари е роден во ромско семејство во Нагјабони, Унгарија (денес Веке Блахово, Словачка); неговиот татко бил виолинист. Во 1801 година, живеејќи во Пешта, Бихари создал оркестар од 1 цимбалист и 4 виолинисти. Овој оркестар наскоро станал популарен и посетил со Бихари многу градови во Унгарија и во странство. Во секоја земја Бихари ја учел локална народна и академска музика и ја организирал да се свири за време на неговите настапи. Бихари бил толку популарен што можел да живее како благороден човек: имал скапа облека и слуга што ја држел виолината на Бихари, престојувал во луксузни хотели итн. Бил поканет да свири и за императорот на Австрија.

Мелодиите на Бихари ги користеле композитори како Франц Лист, Лудвиг ван Бетовен, Пабло де Сарасате и други.

Во 1824 година Бихари ја повредил левата рака, со што ја нарушил неговата способност за изведување. Последователно, неговата популарност опаднала и тој умрел во сиромаштија во Пешта .

Бихари оставил зад себе 84 музички композиции кои се сметаат за класика.

Културното наследство
---------------------

Во Унгарија, Bihari János Táncegyüttes е унгарска фолклорна танчерска група именувана по познатиот композитор Јанос Бихари.

Поврзано
--------

* Јанос Бихари
* Био на унгарски
* Free scores by János Bihari партитури
**SMALL**, Small Machine Algol како јазик, е програмски јазик развиен од д-р Невил Браунли од Универзитетот Окленд .

Историја
--------

Целта на јазикот била да им се овозможи на луѓето да пишуваат код сличен на ALGOL - кој се одвивал на мала машина. Исто така, се вклучува и **стринг,** типот за полесна манипулација со текстот.

SMALL се користел опширно од 1980 до 1985 година на Универзитетот во Окланд, како програмска настава, како и за некои внатрешни проекти. Првично била напишана да работи на главната рамка на Burroughs Corporation B6700 во Фортран IV, потоа повторно напишана во SMALL и пренесена на DEC PDP-10 архитектура (на оперативниот систем TOPS-10 ) и IBM S360 архитектура (на оперативниот систем VM / CMS ) .

Околу 1985 година, SMALL имал некои објектно-ориентирани одлики додадени за да се справи со структури (кои биле исчезнати од почетокот на јазикот), и да се формализираат операции за манипулација со податотеки.

Поврзано
--------

* ALGOL
* Луа (програмски јазик)
* Верверица (програмски јазик)

Наводи
------

* Невил Браунли
Киричична букваПредлошка:SHORTDESC:Киричична буква

**Ѝ** — варијанта на кириличната буква „И". Оваа комбинација не е посебна буква, туку се користи во македонскиот јазик и во бугарскиот јазик за разликување на истолики зборови, поточно помеѓу кратката заменска форма *Ѝ* и сврзникот *И*.

Ѝ може да се најде и во српски и црковнословенски текстови во кои се употребува за одбележување на акцентот врз самогласка, како и во постари (XIX век и порано) руски книги. Денешниот македонски и руски користат остар екцент (´) наместо гравис (`) за таа намена, иако македонскиот тоа го прави многу поретко бидејќи, за разлика од рускиот (кој има сосема варијабилен акцент и затоа нема правила за акцентирање), македонскиот има строги правила на третосложно акцентирање на зборовите.
**Јонче Темков Нестороски** (1926 во Злести, Охридско - 27 април 1945 во Кајгана, Хрватска) македонски партизан, учесник во НОБ.

Животопис
---------

Јонче Темков Нестороски е роден во селото Злести. Се занимавал со земјоделство. Во НОБ доброволно стапува во август 1944 година, во втората македонска ударна бригада. Загинува во јуришните борби на Сремскиот фронт кај Кајгана, на 27 април 1945 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Јан Поланц** (синхалски: Jan Polanc; р. 6 мај 1992

) — словенечки професионален друмски велосипедист, кој вози за UCI World Tour екипата ОАЕ Тим Емирати. Тој е двократен етапен победник на Џиро д’Италија.

Достигнувања
------------

2009
10. Краен пласман Гран при Генерал Патон
2010
2. Трофео Гвидо Дориго
3. Трофео Буфони
4. Краен пласман Џиро дела Луниџана
1. Етапа 3
8. Краен пласман Кур де ла Пе (јуниори)
10. Краен пласман Трофео Карлсберг
2011
5. Краен пласман Џиро дела Реџоне Фурланија-Јулиска Краина
5. Трофео Чита ди Сан Вендемијано
7. ГП ди Поџана
8. Трофео Банка Пополаре ди Виченца
8. Џиро дел Белведере
10. Трофео Зсшди
2012
1.  Национално хронометарско првенство под 23 години
1. Пиколо Џиро ди Ломбардија
1. Пласман за млад возач Трка околу Словенија
2. Краен пласман Околу Јужна Чешка
5. Краен пласман Трка околу Чешка
6. Трофео Чита ди Сан Вендемијано
9. Краен пласман Џиро дела Реџоне Фурланија-Јулиска Краина
9. Трофео Зсшди
9. Трофео Банка Пополаре ди Виченца
2013
1. Краен пласман Џиро дела Реџоне Фурланија-Јулиска Краина
1. Пласман за млад возач
1. Етапа 4
2. Краен пласман Трка околу Словенија
1. Пласман за млад возач
5. Краен пласман Кур де ла По под 23 години
5. Ла Кот Пикард
8. ГП Крањ
10. Краен пласман Истарски пролетен трофеј
2014
9. Јапонски куп
2015
1. Етапа 5 Џиро д’Италија
5. Јапонски куп
6. Џиро дел’Емилија
2017
1.  Национално хронометарско првенство
1. Етапа 4 Џиро д’Италија
5. Краен пласман Трка околу Хрватска
2019
6. Краен пласман Трка околу Турција
6. Краен пласман Трка околу Оман
6. Краен пласман Џиро ди Сицијалија

### Распоред на резултатите на големите трки

| Голема трка | 2014 | 2015 | 2016 | 2017 | 2018 | 2019 |
| --- | --- | --- | --- | --- | --- | --- |
|  **Џиро** | 42 | 53 | — | 11 | 32 |  |
|  **Тур** | — | — | 54 | — | — |  |
|  **Вуелта** | — | — | — | 38 | — |  |

СО = се откажал; — = не учествувал

Наводи
------

1. ↑  „UAE Team Emirates". *Cyclingnews.com*. Immediate Media Company. Архивирано од изворникот на 6 јануари 2019. Посетено на 6 јануари 2019.

Надворешни врски
----------------

|  |  |
| --- | --- |
| Ризница | „Јан Поланц" на Ризницата ? |

* „Достигнувања на Јан Поланц". Cycling Archives.
* „Достигнувања на Јан Поланц". Cycling Quotient.
* „Достигнувања на Јан Поланц". ProCycling.

|  |  |  |  |
| --- | --- | --- | --- |
| 

| * п
* р
* у
Возачи на ОАЕ Тим Емирати |
| --- |
|  |
| Андрес Камило Ардила  · Свен Ерик Бистрем  · Микел Бјерг  · Фернандо Гавирија  · Рајан Гибонс  · Давид де ла Крус  · Џо Домбровски  · Алесандро Кови  · Валерио Конти  · Руј Кошта  · Александер Кристоф  · Вегард Стаке Ленген  · Рафал Мајка  · Марко Маркато  · Брендон Мекналти  · Јусеф Мирза Бани Хамад  · Хуан Себастијан Молано  · Кристијан Муњос  · Иво Оливеира  · Руј Оливеира  · Тадеј Погачар  · Јан Поланц  · Максимилијано Ричезе  · Александар Рјабушенко  · Матео Трентин  · Оливиеро Троја  · Диего Улиси  · Давиде Формоло  · Марк ХиршиРаководител: Јоксеан Фернандес |

 |

|  |  |
| --- | --- |
| Stub icon | *Оваа биографска статија поврзана со словенечкиот велосипедизам е никулец. Можете да помогнете со тоа што ќе ја проширите.** п
* р
* у
 |
**Јорганџија** — вид занаетчија кој се занимава со правење (изработка) на јоргани, перници и душеци.

Постапка на изработка
---------------------

### Производство некогаш

Јорганџија рачно ги прави своите производи. Алати кои ги користи при работата се ножици, игла, конец, машина за шиење. Јорганот се шие од платно и се полни со памук, за да не би испаднал материјалот со кој е наполнет се шие со конце. Јорганџии продавале и по мерка по која купувачите ги нарачувале производите. Некогаш за правење на јорганџиски производи се користеле воглавно природни материјали како што се волна и памук, а производите биле тешки и подолго траеле.

### Производство денес

Јорганџиски производи можеме уште некаде да најдеме, воглавно на пазари и панаѓури.

Јоргани од природни материјали
Волна
Со овој занает денес малку кој се занимава па тој е во изумирање. Полесно е да се произведува со современи машини и да се купуваат производите бидејќи старите традиционални занаети не донесуваат заработка

Наводи
------

1. ↑  „јорганџија". *ДИГИТАЛЕН РЕЧНИК НА МАКЕДОНСКИОТ ЈАЗИК*. Посетено на 17.01.2021. Проверете ги датумските вредности во: `|access-date=` (help)

Надворешни врски
----------------

* „Јорганџије одлазе у заборав". *Новости*. Посетено на 27 април 2017.
Подморницата Јуриј Долгорукиј за време на вежба
**K-535 Јуриј Долгорукиј** е првата подморница со балистични ракети од класата „Бореи" на Проектот 955 што е и зградена за Руската Морнарица. Именувана е по основачот на Москва шшЈуриј Долгорукијѓѓ, првпат е пуштена под вода во 1996, а стапила во служба во 2001 година.

Ракетите СС-Н28 што требало да ги има на подморниците од класата Бореи, брзо биле отфрлени поради повеќето неуспешни тестови, додека пак подморницата била редизајнирана за ракетите Булава. Ракетите Булава се помали од оригиналните СС-Н-28, а во 2007 била донесена одлука дека сите подморници од класата Бореи треба да носат 16 наместо 12 ракети како што било планирано.
**Јане Плетикоса** — македонска епска народна песна.

Содржина
--------

Јане Плетикоса го моли бога да дојде Ѓурѓовден за да замине во ајдуци. Господ му ја исполнува молбата и Јане собира дружина од 30 јунаци и заминува во Томор планина. Кога побарал доброволец кој ќе го ограби безистенот во Едрене, никој не се јавува, освен едно дете сираче кое ја извршува задачата. Потоа, Јане бара доброволец кој ќе слезе на патот и ќе го ограби царското богатство, но повторно се пријавува само сирачето. Најпосле, доаѓа Митровден, Јане го дели пленот и ја распушта дружината.

Наводи
------

1. ↑  Томе Саздов, *Грива тресе, бисер рони* (епска народна поезија). Скопје: Заштита, 1970, стр. 77-78.
Јусуф Мехоњиќ/Мехоња
**Јусуф Мехоњиќ** (албански: *Jusuf Mehoniqi*) (1883-1926) бил албански водач на качачкото движење и член на Комитетот на Косово од Шаховичи.  

Се борел во османлиската војска до 1912 година. Во периодот 1924-1928 година бил како антијугословенски бунтовнички водач на четите (*вооружени* чети) на качачките движења во долниот дел на Санџак, вклучувајќи ги Нови Пазар, Рожаје, Сјеница, Колашин и Бихор.  Меѓу другите водачи беа Хусеин Бошко, Фериз Салку и Рек Бишева.   Во 1924 година, Мехоњиќ/Мехоња бил обвинет за организирање на убиството на Бошко Бошковиќ, началникот на округот Колашин, и покрај тоа што во тоа време бил во Албанија. Ова било искористено како изговор за масакрот во Шаховиќи во 1924 година, во кој околу 600-900 локални муслимани биле масакрирани од црногорските селани.  Потоа се покажало дека убијците на Бошковиќ биле членови на кланот од Ровча, ривалско племе на неговото. 

Тој бил член на Комитетот за национална одбрана на Косово  и според професорот Матија Мурко од Прага, Мехоњиќ бил и писател на поезија, пишувајќи и пеејќи за битките и престрелките што ги водел. Овие песни биле конфискувани од југословенските власти.  Мехоња починал во 1926 година. Погребан е во Албанија покрај сопругата Назе.

Наводи
------

1. ↑  Morrison, Kenneth (2018). *Nationalism, Identity and Statehood in Post-Yugoslav Montenegro*. Bloomsbury Publishing. стр. 56. ISBN 1474235190.
2. ↑  Komnenić-Džaković, Jelisavka; Đurović, Žarko (1994). *U spomen Vukomanu Džakoviću*. Stručna knjiga. стр. 21.
3. ↑  Verli, Marenglen (2006). *Nga Kosova për Kosovën: profile biografike personalitetesh dhe luftëtarësh të shquar : studime, skica, publicistikë, dokumente, ilustrime*. Botimpex. ISBN 9994380117.
4. ↑  Verli, Marenglen (2007). *Shqipëria dhe Kosova: historia e një aspirate (studiume historike, kumtesa, dokumente dhe ilustrime)*. Botimpex. ISBN 978-9994380145.
5. ↑  Neziri, Zymer Ujkan (2020). *Lahutarët e Sanxhakut të Pazarit të R*. Instituti Albanologjik, Prishtinë. стр. 69.
6. ↑  Vulliamy, Ed (1994). *Seasons in Hell: Understanding Bosnia's War*. Simon & Schuster, Limited. стр. 35. ISBN 978-0-671-71345-4. A wave of violence was unleashed against Muslims in the early 1920s. Three thousand extrajudicial murders were chronicled in 1924 in eastern Herzegovina alone, 600 of them during the massacre of two villages, Sahovici and Pavino Polje.
7. ↑  Morrison, Kenneth (2018). *Nationalism, Identity and Statehood in Post-Yugoslav Montenegro*. Bloomsbury Publishing. стр. 56. ISBN 1474235190.
8. ↑  Neziri, Zymer Ujkan (2020). *Lahutarët e Sanxhakut të Pazarit të R*. Instituti Albanologjik, Prishtinë. стр. 69.
9. ↑  Neziri, Zymer Ujkan (2020). *Lahutarët e Sanxhakut të Pazarit të R*. Instituti Albanologjik, Prishtinë. стр. 158.
10. ↑  Verli, Marenglen (2006). *Nga Kosova për Kosovën: profile biografike personalitetesh dhe luftëtarësh të shquar : studime, skica, publicistikë, dokumente, ilustrime*. Botimpex. ISBN 9994380117.
**Апостол Јован Богослов** — еден од дванаесетте апостоли на Исус Христос и е признат за христијански светец, еден од творците на Евангелието.

Апостол Јован е роден во Палестина. Неговите родители се викале татко Зеведеј и мајка Салома. Јован заедно со својот татко и брат биле рибари. Во Евангелието, браќата се нарекуваат Зеведееви по името на нивниот татко. Тој е еден од првите ученици на Јован Крстител. Заедно со Свети Андреј, прв станал апостол на Исус Христос. Заедно со Свети Јаков и Свети Петар, тој е еден од апостолите на кој Исус најмногу им верувал. По воскреснувањето на Исус, тој останал во Ерусалим заедно со Свети Петар, лечејќи го народот од разни болести.

Во Ерусалим се задржал сè до смртта на Дева Марија, најмногу поради тоа што и самиот Исус Христос на крстот му ја дал оваа задача да се грижи за неговата мајка. Во 60 година проповедал во Мала Азија, станувајќи бискуп и основач на христијанската црква на овие простори. Доживеал длабока старост, починал на 101 година во времето на цар Трајан. Според Библијата, кога Јован наполнил повеќе од сто години, наредил на своите ученици да му ископаат гроб во вид на крст. Потоа тој влегол жив во гробот и бил погребан. Кога подоцна неговите верници го отвориле неговиот гроб, не го пронашле телото во гробот.

Неговото евангелие е напишано за прогонувањето на христијаните. Тој во христијанскиот народ се трудел да ја утврди вербата кон Исус Христос. Творец е на "Откровението"

Негов симбол е орелот. Заштитник е на писателите, издавачите, сликарите, теолозите. Неговото име се честува на 26 септември
Споменот на овој голем апостол и евангелист се празнува на 26 септември. А на 8 мај се споменува чудото пројавено на неговиот гроб.

Надворешни врски
----------------

* - Светиот апостол и евангелист Јован

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Дванаесет апостоли на Исус Христос |
| --- |
|  |
| Апостоли | 
* Андреја
* Вартоломеј
* Јаков Алфеев
* Јаков Зевдеев
* Јован
* Јуда Искариот
* Матеј
* Петар
* Симон
* Јуда (Тадеј)
* Тома
* Филип

 |
|  |
| Подоцнежни | 
* Седумдесет апостоли
* Матиј
* Павле
* Јаков Праведниот
* Варнава

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 40648922

 |

 |
**Јуџин Ајзексон** (1919–2008), ― математичар од Соединетите Држави кој бил пионер на современата нумеричка анализа. Тој бил дипломец по математика и физика на Градскиот колеџ во Њујорк, а потоа влегол во програмата за последипломски студии по математика на Њујоршкиот универзитет под надзор на Курт Ото Фридрихс, добивајќи докторат на водени бранови на коси плажи во 1949 година. Неговата академска кариера потоа ја поминал во Курантовиот институт до неговото пензионирање.

И покрај почетниот интерес за топологијата, Ајзексон работел во поголемиот дел од својата кариера во применета и пресметковна математика и е најпознат по неговата работа на нумеричко решение на диференцијални равенки. Неговата книга со Херберт Келер, „*Анализа на нумерички методи*", била водечки учебник во тоа време.

Работел како уредник за „*Математика на пресметување*" и „*Списанието на СИАМ за нумеричка анализа*".

Посебно издание на „*Математика на пресметување*" било објавено во 1989 година за да го прослави неговиот 70-ти роденден. Соработниците ги вклучиле неговите синови Дејвид и Ели Ајзексон, исто така математичари, кои заедно напишале труд за овој том. Трудот е посветен на нивниот татко и нивната мајка Муриел „за тоа што ја овозможиле оваа соработка".

Наводи
------

1. ↑  „Obituary Eugene Isaacson". *SIAM News*. SIAM Archives. 1998. Посетено на 30 јули 2022.
2. ↑  „Interview with Eugene Isaacson". *Oral History Project*. California Institute of Technology Archives. 1998. Посетено на 30 јули 2022.
3. ↑  Isaacson, Eugene; Keller, Herbert (1994). *Analysis of numerical methods*. New York: Dover Publications. ISBN 0-486-13798-8.
4. ↑  Isaacson, David; Isaacson, Eli (1989). „Comment on Calderon's Paper: "On an Inverse Boundary Value Problem"". *Mathematics of Computation*. **52** (186): 553. doi:10.2307/2008482. ISSN 0025-5718. JSTOR 2008482.

Надворешни врски
----------------

* Јуџин Ајзексон — Проект „Математичко родословие" (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 34564606
* LCCN: n94017593
* ISNI: 0000 0001 1024 6715
* GND: 1067678743
* SUDOC: 034346031
* BNF: cb125110582 (податоци)
* MGP: 13461
* NKC: xx0161636

 |

 |
**Џамија (Бучим)** — џамија во селото Бучим.

Местополоба
-----------

Џамијата се наоѓа во непосредна близина на сретселото.

Архитектура
-----------

Градбата на џамијата има квадратна основа и се состои од приземје и кат. Џамијата има едно минаре со едно шерефе. Објектот на храмот во целост е обоен во бела боја, а катовите се одвоени со зелена линија којашто содржи украсни ромбови. Со зелена боја се обележани и рабовите околу прозорците. Храмот е покриен со пирамидален кров од ќерамиди. Минарето исто така е обоен во бела боја, а неговиот кров е во темнозелена боја.

Поврзано
--------

* Бучим
* Штипско муфтиство

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 85. ISBN 978-608-65143-2-7.

Надворешни врски
----------------

* Џамија (Бучим) на Ризницата ?
Споменик на Јустиција пред Врховниот суд во Хонгконг
**Јустиција** (латински: *Justitia*) е римска божица на правдата. Нејзиниот лик често се користи како алегорија или олицетворение на моралните вредности во правниот систем.

Таа најчесто е претставена со терезија во десната рака, каде на двата кантари ги мери добрите и лошите постапки на обвинетиот. На која страна ќе натежнат доказите, таква ќе биде пресудата. Во левата рака носи меч со две острици, што ги симболизираат разумот и правдата, т.е. фактот што тие две вистини не одат секогаш заедно. Очите ѝ се преврзани, што означува дека правдата е еднаква за сите и непристрасна. Од 16 век па наваму, вајарите сѐ повеќе го изоставуваат тој детаљ од визуелниот приказ.

Веќе е вообичаено пред судските згради или во судниците да стои статуа на божицата Јустиција.

Наводи
------

1. ↑  Hamilton, Marci. *God vs. the Gavel[*мртва врска*]*, page 296 (Cambridge University Press 2005): "The symbol of the judicial system, seen in courtrooms throughout the United States, is blindfolded Lady Justice."
2. ↑  Fabri, Marco. *The challenge of change for judicial systems*, page 137 (IOS Press 2000): "the judicial system is intended to be apolitical, its symbol being that of a blindfolded Lady Justice holding balanced scales."

Надворешни врски
----------------

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   |  |   |  Ризницата има содржини поврзани со:***Sculptures of Justice*** или ***Iustitia***
 |

 |

* DOJ Seal - Историјат и лозунг
* Потеклото на Јустиција Архивирано на 20 декември 2011 г.
* Слики од божицата
* Фотографии од Јустиција

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 25397147
* LCCN: sh2018001538
* GND: 118714368

 |

 |
**Александар Ќириќ** (30 декември 1977, Белград) е српски пензиониран ватерполист и актуелен селектор на европската моќна женска ватерполо екипа *Олимпијакос*, кој играл за два тима за бронзени олимписки медали, едната за СР Југославија на Олимписките игри 2000 година во Сиднеј, другата за Србија на Олимпијадата 2008 во Пекинг и еден тим за сребрен олимписки медал за Србија и Црна Гора на Олимпијадата 2004 година во Атина. Неговите најзабележителни достигнувања во текот на неговата клупска кариера се: освојувањето на Евролигата со ВК Бечеј во 2000 година, кога се стекна со титулата МВП на натпреварувањето; и четири ЛЕН купови, три со Бреша и еден со ВК Раднички Крагуевац .

Клупска кариера
---------------

Во јули 2007 г. Александар Ќириќ станал нов член на црногорскиот прволигаш Будванска Ривијера. Како што пишува подгоричкиот весник „Вијести", Ќириќ потпишал двегодишен договор со Будва, кој сакал да го предизвика Приморац, шампионот на Црна Гора и Јадран од Херцег Нови.

Во јуни 2010 година, Ќириќ потпишал двегодишен договор со шпанската Барселона. Минатата сезона играше за Будва. „Тоа е обострано задоволство и потпишав двегодишен договор со Барселонета. Во интервју со челниците на клубот видов дека амбициите се високи. Целта е да се одбрани двојната круна во Шпанија и да се стигне што подалеку во Евролигата", се вели во изјавата на Ќириќ. Моментално настапува за ЕНКА Истанбул (ТУР).

### Клубови за кои играл

* \_\_\_\_–1994 Црвена Звезда Јупекс
* 1994–2001 ВК Бечеј Нафтагас
* 2001–2007 АН Бреша
* 2007–2010 ВК Будва
* 2010–2012 Барселонета
* 2012–2013 ВК Раднички Крагуевац
* 2013–\_\_\_\_ ЕНКА Истанбул (ТУР)

Трофеи
------

### Клуб

ВК Црвена Звезда
* Државно првенство на Југославија (1): 1992–93

**ВК Бечеј Нафтагас**

* Државно првенство на Југославија (6): 1995–96, 1996–97, 1997–98, 1998–99, 1999–2000, 2000–01
* Национален куп на Југославија (6): 1995–96, 1996–97, 1997–98, 1998–99, 1999–2000, 2000–01
* ЛЕН Евролига (1): 1999–2000

АН Бреша
* Серија А1 (1): 2002–03
* ЛЕН Cup (3): 2001–02, 2002–03, 2005–06

ПВК Будва
* Црногорски ватерполо куп (1): 2007–08

ЦН Атлетик-Барселонета
* Почесна дивизија (1): 2010–11
* Суперкуп на Шпанија (1): 2010–11

ВК Раднички Крагуевац
* Трофеј ЛЕН (1): 2012–13

### Индивидуално

* МВП на ЛЕН Евролига (1): 1999–2000

Наводи
------

1. ↑  „From Brescia to Budva". Sportska Centrala. 1 July 2007. Архивирано од изворникот на 2016-03-04. Посетено на 2022-02-10.
2. ↑  „Ćirić signed for Barceloneta". Sport service. 20 June 2010. Архивирано од изворникот на 4 January 2014. Посетено на 16 February 2012.
**Јован Атанацковиќ** бил српски генерал, еден од основачите на Српскиот комитет на четничката акција и воен министер .

Животопис
---------

Тој е роден во Неготин, на тромеѓето меѓу Србија, Бугарија и Романија. Во родното место го завршил основното училиште, а во 1865 година се запишал при Воената академија во Белград. По завршувањето на академијата минал низ бројни гарнизони низ Србија постојано напредувајќи во кариерата, а во 1879 година станал кралски офицер *ордонанас*. Во 1900 година станал воен министер.

Го прифатил повикот на Милорад Гоќевац и учествувал во формирањето на Српскиот комитет на четничката акција и во него извршувал највисоки функции. Тој најверојатно бил врската меѓу српската влада и *Комитетот*.

Ја преживеал Првата светска војна и остварувањето на неговата замисла, припојување на Вардарска Македонија кон Србија, односно кон Кралство на Србите, Хрватите и Словенците.

Извори
------

1. ↑  Пешић, Миодраг Д. Стари четници. Крагуевац: Нови Погледи, 2000
**Александар Ќирковиќ** (21 септември 2001) е српски фудбалер кој игра како лево крило.

Клупска кариера
---------------

Роден во Смедеревска Паланка, Ќирковиќ играл за ФК Адмира Вакер Медлинг, СЦ Перхтолдсдорф и АСВ Возендорф како млад. Тој првпат се појавил како сениор со резервите на Адмира на 5 мај 2019 година, влегувајќи како замена во второто полувреме во поразот на домашен терен во Регионалната лига со 0–4 против АСК Ебреихсдорф.

Ќирковиќ го постигнал својот прв сениорски гол на 7 јуни 2019 година, постигнувајќи го првиот гол во ремито 1–1 на гости против СК Рапид Виена II. Тој го направил своето деби за првиот тим на 11 септември следната година, започнувајќи со поразот од 1–4 од СК Рапид Виена.

На 2 февруари 2021 година, откако ретко се појавувал во главниот тим, Ќирковиќ бил позајмен на српскиот Суперлигаш ФК Мачва Шабац до крајот на сезоната. Тој го постигнал својот прв професионален гол на 7 март, постигнувајќи го третиот за неговиот тим во победата од 3–1 на домашен терен над ФК Пролетер Нови Сад, но не можел да го избегне испаѓањето на клубот.

На 20 јули 2021 година, Ќирковиќ се преселил во Шпанија и потпишал тригодишен договор со тимот на Примера Дивизион РФЕФ, Гимнастик де Тарагона. Тој го раскина договорот на 22 декември, откако не успеа да одигра ниту една минута за клубот.

Наводи
------

1. ↑  „Unentschieden gegen Rapid II zum Saisonabschluss" [Draw against Rapid II at the end of the season] (германски). FC Admira Wacker Mödling. 11 June 2019. Посетено на 17 August 2021.
2. ↑  „FC Flyeralarm Admira verleiht Aleksandar Cirkovic bis Saisonende" [FC Flyeralarm Admira loan Aleksandar Cirkovic until the end of the season] (германски). FC Admira Wacker Mödling. 2 February 2021. Посетено на 17 August 2021.
3. ↑  „Aleksandar Cirkovic, nuevo jugador del Nàstic" [Aleksandar Cirkovic, new player of *Nàstic*] (шпански). Gimnàstic Tarragona. 20 July 2021. Посетено на 17 August 2021.
4. ↑  „Aleksandar Cirkovic wechselt nach Spanien" [Aleksandar Cirkovic moves to Spain] (германски). FC Admira Wacker Mödling. 20 July 2021. Посетено на 17 August 2021.
5. ↑  „Cirkovic finalitza la seva vinculació amb el Nàstic" [Cirkovic ends his spell at *Nàstic*] (каталонски). Gimnàstic Tarragona. 22 December 2021. Посетено на 22 December 2021.

Надворешни врски
----------------

* Александар Ќирковиќ на soccerway